smcproject/ml-wiki-sentences huggingface dataset:
ബൽസാക് ഇതിനിടയിൽ കുറെ ബിസിനസ്സ് സംരംഭങ്ങൾ തുടങ്ങിയെങ്കിലും അവ ദയനീയമായി പരാജയപ്പെട്ടു.
ഇതു മൂലം 'തരക്കേടില്ലാത്ത' കട ബധ്യതകളും അദ്ദേഹത്തിനു ഉണ്ടായി.
കുറെ "പോട്ട് ബോയിലർ" കൃതികൾ എഴുതിയതിനു ശേഷം 1831-ൽ ഇദ്ദേഹത്തിനു ജീവിതത്തിൽ വഴിത്തിരിവുണ്ടാക്കിയ ഒരു ആശയം മനസ്സിൽ ഉദിച്ചു.
ആ ആശയമായിരുന്നു "ലാ കോമെഡീ ഹുമേൺ" എന്ന ബ്രഹ്മാണ്ഡ കൃതി.
Drawing of Balzac in the mid-1820s, attributed to Achille Devéria ലാ കോമെഡീ ഹുമേൺ - തുടക്കവും, വിജയവും
ലാ കോമെഡീ ഹുമേൺ 91 പൂർണരചനകളും 45 അപൂർണരചനകളും ചേർന്ന ഒരു ശേഖരമാണ്.
ഒരോ കൃതിയും സ്വന്തം നിലയിൽ പൂർണതയുള്ള നോവലോ  ചെറുകഥയൊ ഒക്കെയാണ്.
ഇവ ചേരുമ്പോഴാകട്ടെ അന്നത്തെ ഫ്രെഞ്ച് സാമൂഹ്യജീവിതത്തിന്റെ ബൃഹത്തായ ചിത്രമാകുന്നു.
ചില കഥാപാത്രങ്ങൾ പല നോവലുകളിലും ആവർത്തിച്ചു പ്രത്യക്ഷപ്പെടുന്നു.
ഈ പരമ്പരയിലെ ആദ്യ കൃതി ഫ്രഞ്ച് വിപ്ലവം പശ്ചാത്തലം ആക്കി രചിച്ച ലെ ഷൊവാൻ (Les Chouans) എന്ന നോവൽ ആയിരുന്നു.
1829 ൽ പ്രസിദ്ധീകരിച്ച ഈ കൃതി ബൽസാക് തന്റെ സ്വന്തം പേരിൽ എഴുതിയ ആദ്യത്തെ രചന ആയിരുന്നു.
(അതിനു മുൻപ് അദ്ദേഹം എഴുതിയതെല്ലാം തൂലികാനാമങ്ങളിൽ ആയിരുന്നു.)  ഈ നോവലിന്റെ വിജയം ബൽസാകിനെ ഫ്രാൻസിലെ അറിയപ്പെടുന്ന എഴുത്തുകാരിൽ ഒരാളാക്കി.
1830 മുതൽ 1832 വരെ അദ്ദേഹം എൽ വെർഡുഗോ, La Peau de Chagrin എന്നീ നോവലുകൽ എഴുതി.
1833-ലാണ് വൻവിജയമായിത്തീർന്ന Eugénie Grandet പ്രസിദ്ധീകരിച്ചത്, ഈ നോവലാണ് നിരൂപകരുടെ അഭിപ്രായത്തിൽ ബൽസാകിന്റെ എറ്റവും ഉദാത്തമായ സൃഷ്ടി.
1835 ൽ പ്രസിദ്ധീകരിച്ച Le Père Goriot ആണ് അടുത്ത വൻ വിജയം.
ബൽസാകിന്റെ ബിസിനസ്സ് സംരംഭങ്ങളും എഴുത്തിനൊപ്പം നടന്നുകൊണ്ടിരുന്നു.
സാർഡിനിയിൽ പഴയ റോമൻ ഖനികളിലെ അവശിഷ്ടങ്ങൾ സംസ്കരിച്ച് സ്വർണ്ണം വേർതിരിച്ചെടുക്കുക, പ്രിന്റിങ്ങ് പ്രസ്സ്, രണ്ട് ആനുകാലിക പ്രസിദ്ധീകരണങ്ങൾ (Chronique de Paris, Revue Parisienne) എന്നീ സംരംഭങ്ങൾ പരാജയപ്പെട്ട് വൻ നഷ്ടങ്ങൾ ഉണ്ടാക്കിയതേയുള്ളു. 'അത്യാവശ്യം' കടവും കയറി.
ഈ തിക്താനുഭവങ്ങൾ 1843 ൽ ഇറങ്ങിയ Illusions Perdues (നഷ്ടസ്വപ്നങ്ങൾ) എന്ന നോവലിനു പ്രചോദനമായി.
പിന്നെ 1847 ൽ Le Cousin Pons ഉം , 1848 ൽ La Cousine Bette യും പ്രസിദ്ധീകരിച്ചു.
കല്യാണം, പിൽക്കാല ജീവിതം, മരണം
1832 ൽ ബൽസാകിനു റഷ്യയിലെ ഒഡെസ്സായിൽ നിന്ന് "L'Étrangère" (അജ്ഞാത) എന്ന പേരിൽ ഒരു ആരാധിക എഴുതിയ ഒരു കത്ത് കിട്ടി.
ഈ കത്ത് എഴുതിയത്  ഇവലീന ഹൻസ്കാ (Ewelina Hańska) എന്ന പോളണ്ടുകാരി യുവതി ആയിരുന്നു.
ഇതിനു മറുപടിയായി ബൽസാക് 'ഗസറ്റ്-ഡി-ഫ്രാൻസ്' പത്രത്തിൽ ഒരു പരസ്യം ഇട്ടു എങ്കിലും ഇവലീന അത് കണ്ടിരിക്കാൻ വഴിയില്ല എന്നാണ് പിൽക്കാല സംഭവങ്ങളിൽ നിന്നു മനസ്സിലാവുന്നത്.
ആ വർഷം ഇവലീന ബൽസാകിനു വീണ്ടും കത്തുകൾ എഴുതി.
ഇവയിൽ, അവർ തമ്മിൽ ഒരിക്കലും കണ്ടു മുട്ടുകയില്ല "നിനക്ക് ഞാൻ അജ്ഞാത മാത്രം ആയിരിക്കും, എപ്പൊഴും!"
എന്ന് അവൾ എഴുതുമായിരുന്നു.
നവംബർ മാസത്തിൽ എഴുതിയ കത്തിൽ ഇവലീന ഒരു കാര്യം കൂടി എഴുതി:  ബൽസാക്കിനു മറുപടി എഴുതാൻ ആഗ്രഹമുണ്ടെങ്കിൽ 'ലാ-ക്വോത്തിദിയേൻ' എന്ന പത്രത്തിൽ "L'É-യ്ക്ക് H.B-യിൽ നിന്ന്."
എന്ന വാക്കുകൾ മാത്രം ഉള്ള ഒരു പരസ്യം ഇടുക.
ബൽസാക് ആരാധിക പറഞ്ഞ പോലെ ചെയ്യുകയും, അടുത്ത കത്തിൽ ഇവലീന, ബൽസാകിന്റെ മറുപടികൾ വാങ്ങി സുരക്ഷിതമായി എത്തിക്കാൻ ഒരു സന്ദേശവാഹകനെ ഏർപ്പാടാക്കിയ വിവരം അറിയിക്കുകയും ചെയ്തു.
അങ്ങനെ കത്തുകളിലൂടെ അവരുടെ സൗഹൃദം വളർന്നു.
അടുത്ത വർഷം എഴുതിയ ഒരു കത്തിൽ താൻ ഭർത്താവിനൊപ്പം സ്വിറ്റ്സർലാന്റ് സന്ദർശിക്കുന്നുണ്ടെന്നും കണ്ടുമുട്ടാൻ ആഗ്രഹമുണ്ടെന്നും അറിയിച്ചു.
ഉടനെ തന്നെ ബൽസാക് സ്വിറ്റ്സർലാന്റ് യാത്രക്കു ഉള്ള ഒരുക്കങ്ങൾ തുടങ്ങി;  കൂടാതെ ആദ്യമായി തന്റെ പ്രേമം ഇവലീനയെ അറിയിച്ചു.
1833 സെപ്റ്റംബർ മാസം ഇരുപത്തഞ്ചാം തീയതി സ്വിറ്റ്സർലാന്റിലെ 'ന്യൂഷറ്റെൽ' തടാകത്തിനു സമീപമുള്ള ഒരു സ്ഥലത്ത് വച്ച് അവർ കണ്ടുമുട്ടി.
ബൽസാക് നേരത്തെ നിശ്ചയിച്ച സ്ഥലത്ത് വന്നപ്പോൾ, തന്റെ പുസ്തകങ്ങളിലൊന്നു വായിച്ചു കൊണ്ടിരുന്ന ഒരു യുവതിയെ അദ്ദേഹം കണ്ടു.
അവളുടെ സൗന്ദര്യത്തിൽ ബൽസാക് മയങ്ങിപ്പോയി; ആ യുവതി ഇവലീന ആയിരുന്നു.
ഇവലീനയ്ക്കും ബൽസാക്കിനെ ഇഷ്ടമായി.
പിന്നീട് അനേകം കണ്ടുമുട്ടലുകളിലൂടെ അവരുടെ പ്രണയം വളർന്നു.
ഇവലീനയെക്കാൾ 20 വയസ്സിനു മൂത്ത വക്ലാ ഹാൻസ്കി എന്ന പോളിഷ് പ്രഭു ആയിരുന്നു ഇവലീനയുടെ ഭർത്താവ്.
ഇദ്ദേഹം 1841 ൽ മരിച്ചു.
1843 ൽ ബൽസാക് സെയിന്റ് പീറ്റ്ർസ്ബർഗിലെത്തി ഇവലീനയെ കണ്ടു വിവാഹ അഭ്യർഥന നടത്തി.
കോടതി കേസ്, ബൽസാകിന്റെ സാമ്പത്തിക ബാദ്ധ്യതകൾ മുതലായ പ്രശ്നങ്ങൾ കാരണം അവർക്ക് ഉടനേ വിവാഹിതരാകാൻ കഴിഞ്ഞില്ല.
ഈ അനിശ്ചിതാവസ്ഥ വർഷങ്ങളോളം നീണ്ടു, അവസാനം 1850 മാർച്ചു മാസത്തിൽ അവർ വിവാഹിതരായി.
അപ്പോൾ ഇവലീനയ്ക്ക് 45 വയസ്സും, ബൽസാകിനു 51 വയസ്സും ആയിരുന്നു.
വിവാഹം കഴിഞ്ഞു മാസങ്ങൾക്കകം രണ്ടുപേരും രോഗബാധിതരായി.
ഇവലീനയ്ക്ക് പാദങ്ങളിലെ സന്ധി വീക്കവും നീരും, ബൽസാക്കിനു ഹൃദ്രോഗവും ആയിരുന്നു.
എവലീന ചികിൽസക്ക് ശേഷം രോഗവിമുക്തയായെങ്കിലും, ബൽസാകിന്റെ രോഗം മൂർഛിച്ചു അദ്ദേഹം പൂർണമായി രോഗശയ്യയിൽ ആയി.
ഒടുവിൽ, തന്റെ കല്യാണം കഴിഞ്ഞു അഞ്ചു മാസം കഴിഞ്ഞപ്പോൾ ബൽസാക് മരണമടഞ്ഞു.
അദ്ദേഹത്തെ പാരിസിലെ 'ലാക്കേയ്സ്' സിമിത്തേരിയിലാണ് അടക്കം ചെയ്തിരിക്കുന്നത്.
അന്ത്യസംസ്കാര ചടങ്ങിൽ പാരിസിലെ പ്രമുഖ എഴുത്തുകാർ പങ്കെടുത്തിരുന്നു.
സൂക്ഷ്മമായ പാശ്ചാത്തല വിവരണവും സങ്കീർണമായ കഥാപാത്രാവിഷ്കാരവും ബൽസാക് കൃതികളുടെ പ്രത്യേകതയാണ്.
ബൽസാകിന്റെ കഥാപാത്രങ്ങളിൽ പൂർണമായ നന്മയോ തിന്മയോ ഉള്ളവർ ആരുമില്ല.
ഓരോ കഥാപാത്രത്തിനും നന്മതിന്മകൾ ഇടകലർന്ന സ്വഭാവം ആണുള്ളത്.
ഈ പാത്രാവിഷ്കാരശൈലിയാണ് ബൽസാകിനെ യുറോപ്യൻ സാഹിത്യത്തിലെ യഥാതഥ്യപ്രസ്ഥാനത്തിന്റെ സ്ഥാപകരിൽ ഒരാളെന്ന നിലയിൽ പ്രസിദ്ധനാക്കിയത്.
എമീൽ സോള ബൽസാകിനെ നാച്ചറലിസ്റ്റ് നോവലിന്റെ പിതാവ് എന്ന് വിശേഷിപ്പിച്ചു.
റൊമാന്റിക്കുകൾ ലോകം നിറമുള്ള കണ്ണാടിയിലൂടെ നോക്കി കണ്ടപ്പോൾ ബൽസാക് അതിനെ കണ്ണാടി ഇല്ലാതെ കണ്ട്, ജീവിത യാഥാർത്ഥ്യങ്ങളെ നിറഭേദങ്ങൾ ചേർക്കാതെ വരച്ചു കാട്ടി എന്ന് സോള എഴുതി.
ബൽസാക് തന്റെ കഥാപാത്രങ്ങളെ ഓരോ സാമൂഹിക വർഗത്തിൽ (social types) പെടുന്നവരായി ചിത്രീകരിച്ചിരുന്നു.
കഥാപാത്രങ്ങളെ അദ്ദേഹം കുലീനനായ പട്ടാള ഉദ്യോഗസ്തൻ, അഭിമാനിയായ തൊഴിലാളി, സൂത്രക്കാരനായ കച്ചവടക്കാരൻ, സുന്ദരിയായ അഭിസാരിക എന്നിങ്ങനെ പല തരങ്ങളിൽ പെടുത്തി.
ഈ കഥാപാത്രങ്ങളുടെ പെരുമാറ്റം അവർ ഉൾപ്പെടുന്ന തരത്തിനനുസരിച്ചും അതേസമയം ഒരോരുത്തരും അവരവരുടെ വ്യക്തിത്വം നിലനിർത്തിയും ആയിരുന്നു.
ഒരു വ്യക്തിയുടെ സ്വഭാവത്തിൽ തന്റെ വർഗഗുണവും, സ്വന്തം വ്യക്തിത്വവും ഒരേസമയത്ത് പ്രതിഫലിച്ചു കാണുന്നത് വളരെ തന്മയത്വത്തോടുകൂടി അവതരിപ്പിക്കാൻ കഴിഞ്ഞത് ബൽസാക്കിന്റെ രചനാപാടവത്തിന്റെ മികവ് ആണ്.
പല കഥാപാത്രങ്ങളും വിവിധ നോവലുകളിൽ ആവർത്തിച്ച് പ്രത്യക്ഷപ്പെടുന്നത് കാരണം വായനക്കാരന് കഥാപാത്രങ്ങളോട് ഒരു പ്രത്യേക ആത്മബന്ധം തോന്നാനും ഇവരെ ശരിക്കും ജീവനുള്ള മനുഷ്യർ ആയി കരുതാനും ഉള്ള പ്രേരണ ഉണ്ടാവും.
ഇതെല്ലാം കൂടി ചേർത്ത് അനുവാചകനിൽ ഇത് കഥയോ യഥാർത്ഥ സംഭവങ്ങളോ എന്ന ഒരു വിഭ്രമാവസ്ത വരെ ഉണ്ടാക്കുന്നു.
തുടക്കകാലങ്ങളിൽ ബൽസാകിന്റെ രചനകൾ പൊതുവെ നഷ്ടബോധവും, നിരാശയും നിഴലിക്കുന്നവ ആയിരുന്നു.
1831 ൽ എഴുതിയ ലപ്പൊ ദി ഷഗ്രി (La Peau de chagrin) (en:The Wild Ass's Skin; ml:കാട്ടു കഴുതയുടെ തോൽ) ഇതിന് ഉദാഹരണമാണ്.
ഈ നോവലിൽ ബൽസാക് ഫാന്റസിയും (Fantasy), യഥാർഥ ജീവിതത്തിലെ ദുരന്തങ്ങളും വിദഗ്ദ്ധമായി ഇടകലർത്തി കഥ നെയ്യുന്നു.
ഈ നോവൽ മൂന്ന് ഭാഗങ്ങൾ ആയി ആണ് എഴുതിയിരിക്കുന്നത്.
ലെ ടെലിസ്മാ (Le Talisman) (en: The Talisman; ml:മാന്ത്രിക തോൽ), ലാ ഫെമം സാങ് കേർ (La Femme sans cœur) (en:The woman without a heart;ml: ഹൃദയം ഇല്ലാത്ത പെണ്ണ്),  ലാഗൊണീ (L'Agonie) (en:The Agony; ml: പ്രാണവേദന) എന്നിവ ആണ്.
ലെ ടെലിസ്മായുടെ പ്രഥമ രംഗം പ്രധാന കഥാപാത്രമായ റാഫേൽ ഡി വലന്റി (Raphael de Valentin) തന്റെ അവസാന സ്വർണ നാണയവും ചൂതാടി നഷ്ടപ്പെട്ട് സീൻ നദിയിൽ ചാടി ആത്മഹത്യ ചെയ്യാൻ പോവുന്നതാണ്.
കസീനോയുടെ രംഗ വിവരണത്തിൽ തന്നെ ബൽസാക് നിരാശയുടെ നിറം ചാലിക്കുന്നത് കാണാം.
"മതിലിൽ അഴുക്കു പിടിച്ച വാൾപേപ്പർ അല്ലാതെ തൂങ്ങിച്ചാവാൻ ഒരു ആണി പോലും ഇല്ലായിരുന്നു" എന്ന് ബൽസാക് എഴുതുമ്പോൾ റാഫേലിന്റെ മാനസിക നിലയെപ്പറ്റി ഒരു ഏകദേശരൂപം അനുവാചകന് ലഭിക്കുന്നു.
ആത്മഹത്യ ചെയ്യാൻ പറ്റിയ ഒരു സ്ഥലം തേടി പോവുന്ന രാഫേൽ, വഴിയിൽ കണ്ട ഒരു പുരാവസ്തു വില്പനശാലയിൽ (antique shop) കയറുന്നു.
അവിടെ സംസ്കൃതത്തിൽ എന്തോ എഴുതിയ ഒരു കഷണം കഴുതത്തോൽ റാഫേലിനെ വൃദ്ധനായ കടക്കാരൻ കാണിച്ചു.
ആഗ്രഹിക്കുന്നതെല്ലാം നേടിത്തരാനുള്ള മാന്ത്രിക ശക്തി അതിനുണ്ടെന്നും വേണമെങ്കിൽ അതു റാഫേലിനു വെറുതെ കൊടുക്കാമെന്നും പറഞ്ഞ വൃദ്ധൻ, പക്ഷെ ഈ അതു സ്വീകരിക്കാതിരിക്കുന്നതാവും നല്ലതെന്നും പറയുന്നു.
സ്വത്തും പണവും പ്രശസ്തിയും ആഗ്രഹിക്കുന്ന റഫേൽ വൃദ്ധന്റെ മുന്നറിയിപ്പ് അവഗണിച്ച് റാഫേൽ കഴുതത്തോൽ വാങ്ങി.
കഴുതത്തോൽ റാഫേലിന്റെ ജീവിതം മാറ്റിമറിക്കുന്നെങ്കിലും ഓരോ ആഗ്രഹം സാധിച്ചു കിട്ടുമ്പോഴും തോൽ അല്പം ചുരുങ്ങുന്നു, അതിനൊപ്പം റാഫേലിന്റെ ആയുസ്സും.
ലപ്പൊ ദി ഷഗ്രിയുടെ (La Peau de chagrin) രണ്ടാം ഭാഗത്തിൽ (La Femme sans cœur) ഒരു ഫ്ലാഷ് ബാക്കിലൂടെ റഫേൽ തന്നെ ആത്മാർത്ഥമായി സ്നേഹിച്ച പോളീൻ (Pauline) എന്ന പെൺകുട്ടിയെ മറന്ന് ഫെഡോറാ (Foedora) എന്ന സോഷ്യലൈറ്റ്(socialite) സുന്ദരിയുടെ പുറകെ പോവുന്നതും, ഫെഡോറാ റാഫേലിന്റെ സ്നേഹം തിരസ്കരിക്കുന്നതും, അവസാനം നിർദ്ധനനും, നിരാശനും ആയി നോവലിന്റെ തുടക്കത്തിൽ കാണുന്ന അവസ്ഥയിൽ എത്തുന്നതും വിവരിക്കുന്നു.
മൂന്നാം ഭാഗം ആയ ലാഗൊണീയിൽ (L'Agonie) കഴുതത്തോലിന്റെ സഹായത്തോടെ തന്റെ ആഗ്രഹങ്ങളൊക്കെ നേടാൻ കഴിഞ്ഞെങ്കിലും അനാരോഗ്യവും മരണഭയവും റാഫേലിനെ വേട്ടയാടുന്നു.
ഇതിനിടെ ഓരോ ആഗ്രഹം മനസ്സിൽ തോന്നുമ്പോഴും ചെറുതാവുന്ന ഈ കഴുതത്തോൽ ചുരുങ്ങി ചുരുങ്ങി ഒരു ചെറിയ നിത്യകല്യാണി ഇലയോളം ആയി.
ആഗ്രഹങ്ങൾ മനസ്സിൽ ഉണ്ടാവാതിരിക്കാൻ വേണ്ടി തന്റെ ജീവിതം ചിട്ടപ്പെടുത്തി റാഫേൽ ഒരു വലിയ വീട്ടിൽ അടച്ചു പൂട്ടി കഴിയുന്നു.
കൂട്ടിനു ഒരു വേലക്കാരൻ മാത്രം.
ഈ അവസ്ഥയിൽ ആണ് പോളീൻ (Pauline) റാഫേലിനെ കാണാൻ വരുന്നത്.
മാന്ത്രിക തോലിന്റെ കാര്യം പോളീൻ അറിയുമ്പോൾ റാഫേലിന്റെ മനസ്സിൽ താൻ കാരണം ഇനി എന്തെങ്കിലും ആഗ്രഹം ഉണ്ടാവുമോ എന്ന് ഭയന്നു, പോളീൻ അവിടെ നിന്നു ഓടി അടുത്ത മുറിയിൽ കയറി വാതിൽ അടച്ചു കുറ്റി ഇടുന്നു.
പുറകെ ചെന്ന റാഫേൽ "പോളീൻ, പോളീൻ വാതിൽ തുറക്കൂ, എനിക്ക് നിന്റെ കൈകളിൽ കിടന്നു മരിക്കണം" എന്ന് അലറി വിളിച്ചു വാതിലിൽ മുട്ടുന്നു.
ഒടുവിൽ അവസാന ശക്തിയും സംഭരിച്ച് വാതിൽ ചവിട്ടി പൊളിക്കുന്നു.
ഇതിനിടയിൽ രാഫേലിന്റെ ജീവൻ രക്ഷിക്കാൻ വേണ്ടി പോളീൻ സ്വന്തം കഴുത്തിൽ ഷാൾ മുറുക്കി ആത്മഹത്യ ചെയ്യാൻ ശ്രമിക്കുന്നു.
അവളുടെ അഴിഞ്ഞുലഞ്ഞ മുടിയും, സ്ഥാനഭ്രംശം വന്ന വസ്ത്രവും എല്ലാം കണ്ട് റാഫേലിന്റെ സകല നിയന്ത്രണങ്ങളും വിട്ടു പൊവുന്നു.
ആ ഷാൾ പിടിച്ചു മാറ്റി ഒരു ദീന രോദനത്തോടെ രാഫേൽ പോളീന്റെ മാറിൽ പല്ലുകൾ അമർത്തി അന്ത്യശ്വാസം വലിക്കുന്നു.
ബൽസാക്കിന്റെ പിന്നീടുള്ള നോവലുകളിൽ ലപ്പൊ ദി ഷഗ്രിയിൽ നിന്നു വ്യത്യസ്തമായി പ്രധാന കഥാപാത്രങ്ങൾ ജീവിതത്തെ നേരിടാൻ അസാമാന്യമായ ധൈര്യം കാണിക്കുന്ന കഥകൾ ആണ്.
ഉദാഹരണത്തിനു Illusions perdues (Lost Illusions) എന്ന നോവലിലെ പ്രധാന കഥാപാത്രം ജീവിതത്തിലെ എല്ലാ പ്രതീക്ഷയും അസ്തമിച്ച് ആത്മഹത്യക്ക് ഒരുങ്ങുമ്പോൾ ജയിൽ ചാടിയ കുറ്റവാളിയായ Vautrin  ഒരു പാതിരിയുടെ വേഷത്തിൽ വന്നു അയാളെ ആത്മഹത്യയിൽ നിന്ന് പിന്തിരിപ്പിക്കുന്നു.
നോവൽ അവസാനിക്കുമ്പോൾ രണ്ടു പേരും വീണ്ടും ഒരു കൈ നോക്കാം എന്ന് തീരുമാനിച്ചു ഒരു കുതിരവണ്ടിയിൽ പാരിസ് ലക്ഷ്യമായി പായുന്നതായി കാണാം.
എന്നിരുന്നാലും, പ്രധാനമായും മനുഷ്യ സ്വഭാവത്തിന്റെ ഇരുണ്ട മുഖം വരച്ചു കാണിക്കാൻ ആണു ബൽസാക് ശ്രമിച്ചത്.
സ്വന്തം ജീവിതാനുഭങ്ങളെ അദ്ദേഹം പല നോവലുകളിലെയും കഥകൾക്ക് അവലംബമാക്കി.
വ്യക്തിമുദ്ര (Legacy)
സമകാലീനരെയും തനിക്കു പിന്നെ വന്നവരെയും വളരെയധികം സ്വാധീനിച്ച ഒരു എഴുത്തുകാരനാണ് ബൽസാക്.
പ്രസിദ്ധ നിരൂപകൻ ഡബ്ലിയു.
ഹെച്.
ഹെം (W. H. Helm) ചാൾസ് ഡിക്കൻസിനെ ഇഗ്ലീഷിലെ ബൽസാക് എന്ന് വിശേഷിപ്പിച്ചു.
ഡിക്കൻസ് കൃതികളിലെ സ്വഭാവികത ബൽസാക്കിന്റെ സ്വാധീനം കാരണമാണ് എന്ന് ചില നിരൂപകർ അഭിപ്രായപ്പെട്ടിട്ടുണ്ട്.
മാഡം ബൊവറി എന്ന നോവൽ എഴുതിയ ഗുസ്റ്റാവ് ഫ്ലൊബെർ ബൽസാക്കിനെ സൂക്ഷമായി പഠിച്ച ഒരു എഴുത്തുകാരനാണു.
ഗദ്യ രചനയുടെ കാര്യത്തിൽ ഒരു പെർഫക്ഷനിസ്റ്റ് ആയിരുന്ന ഫ്ലൊബെറിന് ബൽസാക്കിന്റെ രചനാ ശൈലിയോട് അത്ര പ്രതിപത്തി ഇല്ലായിരുന്നു എങ്കിലും കഥ പറയാനുള്ള ബൽസാക്കിന്റെ പാടവത്തെ അത്യധികം ബഹുമാനിച്ചിരുന്നു.
ദുരന്ത കാവ്യം ക്രോംവെൽ (1819)
അപൂർണ്ണ് കൃതികൾ ലെ കൊർസൈർ (Le Corsaire) സ്റ്റെനി (Stenie) ഫൽത്യൂം  (Falthume) കൊർസിനോ (Corsino)
തൂലികാനാമത്തിൽ പ്രസിദ്ധീകരിച്ചവ ലെ ഹെറിറ്റൈർ ഡി ബിറാഗ് (L'Héritière de Birague 1822) ഴാൺ ലൂയീ (Jean-Louis 1822) അവലംബം
ഹോണോലുലു, ഹവായ്
ഹോണോലുലു ( / ˌ h ɒ n ə ˈ l uː l uː / or / ˌ h oʊ n oʊ ˈ l uː l uː / ; അമേരിക്കൻ ഐക്യനാടുകളിലെ സംസ്ഥാനമായ ഹവായിയുടെ തലസ്ഥാനവും സംസ്ഥാനത്തെ ഏറ്റവും വലിയ പട്ടണവുമാണ്.
ഹോട്ടൽ പെൻസിൽവാനിയ
40°44′59″N 73°59′26″W ﻿ / ﻿ 40.74972°N 73.99056°W ﻿ / 40.74972; -73.99056
ന്യൂ യോർക്ക്‌ നഗരത്തിൽ മാൻഹാട്ടൻ 401 സെവൻത്ത് അവന്യൂ (15 പെൻ പ്ലാസ) പെൻസിൽവാനിയ സ്റ്റേഷനും മാഡിസൺ സ്ക്വയർ ഗാർഡനും സമീപമാണ് ഹോട്ടൽ പെൻസിൽവാനിയ സ്ഥിതിചെയ്യുന്നത്.
പെൻസിൽവാനിയ റെയിൽറോഡ്‌ എന്ന കമ്പനിയാണ് ഹോട്ടൽ പെൻസിൽവാനിയ നിർമിച്ചത്, എൽസ്വർത്ത് സ്റ്റാറ്റ്ലറാണ് ഹോട്ടൽ നടത്തിയിരുന്നത്.
പെൻസിൽവാനിയ സ്റ്റേഷൻ രൂപകൽപന ചെയ്ത മക്ക്കിം, മീഡ് വൈറ്റ് എന്ന സ്ഥാപനത്തിലെ വില്ല്യം റിച്ചാർഡ്‌സനാണു ഹോട്ടൽ പെൻസിൽവാനിയ രൂപകൽപന ചെയ്തത്.
1919 ജനുവരി 25-നു ഹോട്ടൽ തുറന്നു.
ഹോട്ടലിൻറെ നിർമ്മാണം മുതൽ ഹോട്ടൽ പെൻസിൽവാനിയ നടത്തിയിരുന്നു സ്റ്റാറ്റ്ലർ ഹോട്ടൽസ്‌ 1948-ൽ ഹോട്ടൽ സ്വന്തമാക്കി, ഹോട്ടൽ സ്റ്റാറ്റ്ലർ എന്ന് പുനർനാമം ചെയ്തു.
1954-ൽ 17 സ്റ്റാറ്റ്ലർ ഹോട്ടലുകൾ കോൺറാഡ് ഹിൽടനു വിറ്റു, അങ്ങനെ ഹോട്ടലിൻറെ പേര് സ്റ്റാറ്റ്ലർ ഹിൽടൺ എന്നായി.
ഹിൽടൺ ഈ ഹോട്ടൽ വിൽക്കുന്ന 1980-കൾ വരെ ഹോട്ടൽ ഈ പേരിൽ അറിയപ്പെട്ടു.
ഡൻഫി ഹോട്ടൽസ്‌ ഹോട്ടൽ നടത്തിയ ചെറിയ കാലയളവിൽ ന്യൂ യോർക്ക്‌ സ്റ്റാറ്റ്ലർ എന്ന പേരിൽ ഹോട്ടൽ അറിയപ്പെട്ടു.
1984-ൽ ബ്രിട്ടീഷ്‌ എയർവേസ്, ലുഫ്താൻസ, സ്വിസ്സ് എയർ എന്നിവരുടെ സംയുക്ത സംരംഭമായ പെന്റ ഹോട്ടൽ ചെയിൻ ഹോട്ടൽ സ്വന്തമാക്കി, ന്യൂ യോർക്ക്‌ പെന്റ എന്ന പേര് നൽകി.
1992-ൽ പെന്റ ബിസിനസ്‌ നിർത്തി, ഹോട്ടൽ യഥാർത്ഥ പേരായ ഹോട്ടൽ പെൻസിൽവാനിയ എന്ന് തന്നെയാക്കി മാറ്റി.
1997-ൽ വോർനാഡോ റിയൽറ്റി ട്രസ്റ്റ് ഹോട്ടൽ വാങ്ങിയപ്പോൾ ഹോട്ടൽ പെൻസിൽവാനിയ പൊളിച്ചു മാറ്റാനുള്ള ആദ്യ ഭീഷണി ഉയർന്നത്.
ഹോട്ടൽ പെൻസിൽവാനിയ പൊളിച്ചു പുതിയ ഓഫിസ്‌ കെട്ടിടം പണിയുമെന്ന് 2007-ൽ വോർനാഡോ പ്രഖ്യാപിച്ചു.
2011-ഓടെ 2,500,000 ചതുരശ്ര അടി വിസ്തീർണമുള്ള ഓഫിസ്‌ കെട്ടിടം പണിയാനാണ് വോർനാഡോ റിയൽറ്റി ട്രസ്റ്റ്‌ പദ്ധതിയിട്ടത്.
2006-ൽ സേവ് ഹോട്ടൽ പെൻസിൽവാനിയ (ഇപ്പോൾ അറിയപ്പെടുന്നത് ഹോട്ടൽ പെൻസിൽവാനിയ പ്രിസർവേഷൻ സൊസൈറ്റി) എന്ന സംഘടന രൂപീകരിക്കപ്പെട്ടു.
ഹോട്ടൽ പൊളിച്ചു മാറ്റാനുള്ള തീരുമാനം പിന്നീട് പുനപരിശോധിക്കപ്പെട്ടു.
പ്രധാനപ്പെട്ട പരിപാടികൾ
പ്രശസ്ത എഴുത്തുകാരനായ വില്ല്യം ഫോക്നർ 1925 ഡിസംബറിൽ ഹോട്ടൽ പെൻസിൽവാനിയയിൽ താമസിച്ചുക്കൊണ്ട് തൻറെ അനവധി നോവലുകളിൽ ഒരു നോവൽ എഴുതി.
പിന്നീട് അദ്ദേഹത്തിനു സാഹിത്യത്തിനുള്ള നോബേൽ പുരസ്കാരം ലഭിച്ചു.
1935 നവംബർ 17-നു ഹോട്ടൽ പെൻസിൽവാനിയയിൽവെച്ച് ഹെർബെർട്ട് ഹൂവർ ഓഹിയോ സൊസൈറ്റി ഓഫ് ന്യൂ യോർക്കിനെ അഭിസംബോധന ചെയ്തു സംസാരിച്ചു.
അവലംബം ↑ {{ cite web }} :  CS1 maint: bot: original URL status unknown ( link ) ↑ ↑ ↑ {{ cite book }} : Cite has empty unknown parameter: | 1= ( help ) ↑ ↑ ↑ ↑ ↑ ↑
ഹോണിയറ
മെലനേഷ്യൻ രാജ്യമായ സോളമൻ ദ്വീപുകളുടെ തലസ്‌ഥാനം ആണ് ഹോണിയാറ ( Honiara / ˌ h oʊ n i ˈ ɑːr ə / ) .
ഗ്വഡാൽകനാൽ എന്ന ദ്വീപിന്റെ വടക്ക് പടിഞ്ഞാറ് ആയി ഹോണിയാറ സ്ഥിതിചെയ്യുന്നു.
2017-ൽ ഇവിടത്തെ ജനസംഖ്യ 84,520 ആയിരുന്നു.
ഗ്വാഡൽകനാൽ ഭാഷകളിലൊന്നിൽ കിഴക്കൻ കാറ്റിന്റെ പ്രദേശം അഥവാ തെക്ക് കിഴക്കൻ കാറ്റിനെ അഭിമുഖീകരിക്കുന്ന സ്ഥലം എന്ന് അർഥം വരുന്ന  നഘോ നി അറ ( nagho ni ara ) എന്നതിൽ നിന്നുമാണ് ഈ പേർ വന്നത് .
നഗര ചരിത്രത്തെക്കുറിച്ച് വെളിച്ചം വീശുന്ന രേഖകൾ കണ്ടെത്തപ്പെട്ടിട്ടില്ല.
രണ്ടാം ലോകമഹായുദ്ധം Henderson Field on Guadalcanal in late August 1942, soon after Allied aircraft began operating out of the airfield
രണ്ടാം ലോക മഹായുദ്ധത്തിനിടയിലെ ഗ്വാഡൽകനാൽ പോരാട്ടത്തിലെ ഹെൻഡേഴ്സൻ ഫീൽഡ് യുദ്ധം നടന്നത് ഹോണിയാറയുടെ കിഴക്കായി സ്ഥിതിചെയ്യുന്ന ഏയർപോർട്ട് പ്രദേശത്തിൽ ആയിരുന്നു, ജപാനെ അമേരിക്കൻ ഐക്യനാടുകൾ ഈ പോരാട്ടത്തിൽ പരാജയപ്പെടുത്തി.
1952-ൽ ഹോണിയാറ ബ്രിട്ടീഷ് സംരക്ഷിത പ്രദേശമായിരുന്ന സോളമൻ ദ്വീപുകളുടെ തലസ്‌ഥാനം ആയിത്തീർന്നു.
രണ്ടാം ലോകമഹായുദ്ധം നടന്നപ്പോൾ അമേരിക്ക ഇവിടത്തെ അടിസ്ഥാനസൗകര്യങ്ങൾ വികസിപ്പിച്ചതാൺ* ഹോണിയാറയിലേക്ക് തലസ്ഥാനം മാറ്റാൻ ബ്രിട്ടീഷ് ഗവണ്മെന്റിനെ പ്രേരിപ്പിച്ചത്.
1952 ജനുവരി ആദ്യം ഗവണ്മെന്റ് കാര്യാലയങ്ങൾ ഇവിടെ പ്രവർത്തിക്കാൻ ആരംഭിച്ചു.
സർ റോബർട്ട് സ്റ്റാൻലി അക്കാലത്ത് ഇവിടം ആസ്ഥാനമാക്കി പടിഞ്ഞാറൻ പസഫിക്കിലെ ഹൈ കമ്മീഷനർ ആയി പ്രവർത്തിച്ചുവന്നിരുന്നു.
ഡോക്ടർ മാകു സലാടോ (Dr. Macu Salato) 1954 ഓഗസ്റ്റ് ആദ്യത്തിൽ ഹോണിയാറയിലെത്തി കുഷ്ഠരോഗികളുടെ സർവ്വേ നടത്തി.
1955 മാർച്ച് അവസാനത്തോടെ അദ്ദേഹം ഫിജിയിലേക്ക് തിരിച്ചു.
Central business district ഭൂമിശാസ്ത്രം Location of Honiara
ഗ്വഡാൽകനാൽ ദ്വീപിന്റെ വടക്ക് പടിഞ്ഞാറ് ആയി ഹോണിയാറ സ്ഥിതിചെയ്യുന്നു, ഇവിടെ പോയിന്റ് ക്രൂസിൽ ഒരു തുറമുഖം നിലകൊള്ളുന്നുണ്ട്.
2006-ലെ കലാപത്തിനാൽ ബാധിക്കപ്പെട്ട ചൈനാടൗണിനെ മറികടന്ന് പട്ടണത്തിലൂടെ മാതാനികാവു നദി ഒഴുകുന്നു.
കുക്കും ഹൈവേയെ ചുറ്റിപ്പറ്റിയാണ് പട്ടണത്തിലെ മിക്ക ഭാഗവും, ഈ റോഡ് നഗരത്തെ, നേരത്തേ ഹെൻഡേഴ്സൺ ഫീൽഡ് എന്നറിയപ്പെട്ടിരുന്ന ഹൊണിയാറ ഇന്റർനാഷണൽ എയർപോർട്ടുമായി ബന്ധിപ്പിക്കുന്നു.
നഗരത്തിനും 11 kilometres (6.8 mi) കിഴക്കായി ലുങ്ക നദിക്ക് അക്കരെയാണ്  എയർപോർട്ടിന്റെ സ്ഥാനം.
നഗരഹൃദയത്തിന്റെ പടിഞ്ഞാറ് ഭാഗത്ത് വൈറ്റ് റിവർ‌ തനാഗായ് എന്നിവ നിലകൊള്ളുന്നു, കാലാവസ്ഥ
ഇവിടത്തെ കാലാവസ്ഥ ഉഷ്ണമേഖലാ മഴക്കാടുകളുടെ കാലാവസ്ഥയാണ് .
ശരാശരി പകൽ താപനില 28 ° C (82 ° F) ആണ്.
നവംബർ മുതൽ ഏപ്രിൽ വരെ ഹോണിയറയിൽ മഴ പെയ്യാറുണ്ട്.
പ്രതിവർഷം ശരാശരി മഴ ഏകദേശം 2,000 മീറ്ററാണ് (79 ഇഞ്ച്), ഇത് മൊത്തത്തിലുള്ള സോളമൻ ദ്വീപുകളിലെ ശരാശരിയേക്കാൾ കുറവാണ് (3,000 മീറ്റർ (120 ഇഞ്ച്)).
ഹോണിയറയിൻ മൺസൂൺ അനുഭവപ്പെടുന്നു.
ഹോണിയറ പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം റെക്കോർഡ് കൂടിയ °C (°F) 33.9 (93) 34.1 (93.4) 33.9 (93) 33.4 (92.1) 33.6 (92.5) 32.8 (91) 33.3 (91.9) 33.5 (92.3) 33.4 (92.1) 33.3 (91.9) 33.4 (92.1) 34.8 (94.6) 34.8 (94.6) ശരാശരി കൂടിയ °C (°F) 30.7 (87.3) 30.5 (86.9) 30.2 (86.4) 30.5 (86.9) 30.7 (87.3) 30.4 (86.7) 30.1 (86.2) 30.4 (86.7) 30.6 (87.1) 30.7 (87.3) 30.7 (87.3) 30.5 (86.9) 30.5 (86.9) പ്രതിദിന മാധ്യം °C (°F) 26.7 (80.1) 26.6 (79.9) 26.6 (79.9) 26.5 (79.7) 26.6 (79.9) 26.4 (79.5) 26.1 (79) 26.2 (79.2) 26.5 (79.7) 26.5 (79.7) 26.7 (80.1) 26.8 (80.2) 26.5 (79.7) ശരാശരി താഴ്ന്ന °C (°F) 23.0 (73.4) 23.0 (73.4) 23.0 (73.4) 22.9 (73.2) 22.8 (73) 22.5 (72.5) 22.2 (72) 22.1 (71.8) 22.3 (72.1) 22.5 (72.5) 22.7 (72.9) 23.0 (73.4) 22.7 (72.9) താഴ്ന്ന റെക്കോർഡ് °C (°F) 20.2 (68.4) 20.7 (69.3) 20.7 (69.3) 20.1 (68.2) 20.5 (68.9) 19.4 (66.9) 18.7 (65.7) 18.8 (65.8) 18.3 (64.9) 17.6 (63.7) 17.8 (64) 20.5 (68.9) 17.6 (63.7) മഴ/മഞ്ഞ് mm (inches) 277 (10.91) 287 (11.3) 362 (14.25) 214 (8.43) 141 (5.55) 97 (3.82) 100 (3.94) 92 (3.62) 95 (3.74) 154 (6.06) 141 (5.55) 217 (8.54) 2,177 (85.71) ശരാ.
മഴ/മഞ്ഞു ദിവസങ്ങൾ (≥ 0.1 mm) 19 19 23 18 15 13 15 13 13 16 15 18 197 % ആർദ്രത 80 81 81 80 80 79 75 73 73 75 76 77 78 മാസം സൂര്യപ്രകാശം ലഭിക്കുന്ന ശരാശരി മണിക്കൂറുകൾ 186.0 155.4 198.4 192.0 210.8 198.0 186.0 204.6 192.0 226.3 216.0 164.3 2,329.8 ദിവസം സൂര്യപ്രകാശം ലഭിക്കുന്ന ശരാശരി മണിക്കൂറുകൾ 6.0 5.5 6.4 6.4 6.8 6.6 6.0 6.6 6.4 7.3 7.2 5.3 6.4 ഉറവിടം: Deutscher Wetterdienst ഭരണവിഭജനം Solomon Islands Houses of Parliament Treasury building Ministry of the Interior
ഹോണിയറയിലെ ദേശീയ തലസ്ഥാന പ്രദേശം താഴെപ്പറയുന്ന വാർഡുകളായി തിരിച്ചിരിക്കുന്നു: ഹോണിയറ ടൗൺ കൗൺസിൽ (64,609) എൻ‌ഗോസി (10,068) എംബുംബുരു (3,625) റോവ് / ലെംഗാകികി (2,646) ക്രൂസ് (232) വാവിയ (6,954) വുഹോക്കസ (1,191) മാറ്റാനിക്കോ (4,347) കോലഅ (10,151) കുക്കും (1,835) നഹ (356) വുറ (9,096) പനാറ്റിന (14,108) സമ്പദ്‌വ്യവസ്ഥ
സോളമൻ ദ്വീപുകളുടെ മറ്റ് ഭാഗങ്ങളെ അപേക്ഷിച്ച് ഹോണിയറ സാമ്പത്തികമായി വളരെ വേഗത്തിൽ വികസിച്ചു; 1960 കളിലും 1970 കളിലും, അക്കാലത്ത് സോളമൻ ദ്വീപുവാസികളിൽ അഞ്ച് ശതമാനം മാത്രമേ അവിടെ താമസിച്ചിരുന്നുള്ളൂ എങ്കിലും,  രാജ്യത്തെ സാമ്പത്തിക വികസനത്തിനുള്ള നിക്ഷേപത്തിന്റെ മൂന്നിൽ രണ്ട് ഭാഗവും ഹോണിയറയുടെ അടിസ്ഥാന സൗകര്യങ്ങൾ വികസിപ്പിക്കുന്നതിനായി ചെലവഴിക്കപ്പെട്ടു.
തുളാഗിയെപ്പോലെവ്യവസായവൽക്കരണത്തിന്റെ ഫലമായി നഗരം ഗണ്യമായി വളർന്നില്ല.
View of the Eastern part of Honiara Mendana Avenue
ഹോണിയറ സോളമൻ ദ്വീപുകളുടെ പ്രധാന വിനോദസഞ്ചാരകേന്ദമാകുന്നു.
രാജ്യത്തെ ടൂറിസ്റ്റ് ഓഫീസ് ആയ സോളമൻ ഐലന്റ്സ് വിസിറ്റേഴ്സ് ബ്യൂറോ ഹോണിയറയിലെ പ്രധാന വീഥിയായ മെൻഡാന അവന്യൂവിൽ യാട്ട് ക്ലബിനും സോളമൻ കിറ്റാനോ മെൻഡാന ഹോട്ടലിനുമിടയിലാണ് സ്ഥിതിചെയ്യുന്നത്.
ഹോട്ടൽ ഡെൽ ലൂണ
ഹോട്ടൽ ഡെൽ ലൂണ (കൊറിയൻ: 호텔 델루나; RR: Hotel delluna) 2019-ലെ ഒരു ദക്ഷിണ കൊറിയൻ ടെലിവിഷൻ പരമ്പരയാണ്, യഥാക്രമം ലീ ജി-യൂനും (IU) യോ ജിൻ-ഗൂവും യഥാക്രമം, പരിചരിക്കുന്ന ഹോട്ടൽ ഉടമയും മാനേജരുമായി അഭിനയിച്ചു.
പ്രേതങ്ങൾക്ക് മാത്രം.
GT:st നിർമ്മിച്ചത്, ഹോംഗ് സഹോദരിമാർ എഴുതി, ഓ ചൂങ്-ഹ്‌വാൻ സംവിധാനം ചെയ്ത ഇത് 2019 ജൂലൈ 13 മുതൽ സെപ്റ്റംബർ 1 വരെ tvN-ൽ സംപ്രേക്ഷണം ചെയ്തു.
2019-ൽ ഏറ്റവുമധികം ആളുകൾ കണ്ട ടിവിഎൻ നാടകമായിരുന്നു ഇത്, കേബിൾ ടെലിവിഷൻ ചരിത്രത്തിലെ ഏറ്റവും ഉയർന്ന റേറ്റിംഗ് ലഭിച്ച കൊറിയൻ നാടകങ്ങളിൽ ഒന്നായി ഇത് മാറി.
"ഹോട്ടൽ ഡെൽ ലൂണ" (മുമ്പ് "മൂൺ ഗസ്റ്റ് ഹൗസ്" എന്നറിയപ്പെട്ടിരുന്നു) മറ്റേതൊരു ഹോട്ടലും പോലെയല്ല.
ഒരു അമാനുഷിക സ്ഥലം, പകൽ സമയത്ത് ഹോട്ടൽ അതിന്റെ യഥാർത്ഥ രൂപത്തിൽ ദൃശ്യമാകില്ല, പ്രത്യേക സാഹചര്യങ്ങളിൽ മാത്രമേ മനുഷ്യർക്ക് ഹോട്ടൽ കാണാൻ കഴിയൂ.
അതിന്റെ ജീവനക്കാരും ക്ലയന്റുകളുമെല്ലാം മരണാനന്തര ജീവിതത്തിലേക്കും പുനർജന്മ ചക്രത്തിലേക്കും കടന്നുപോകുന്നതിന് മുമ്പ് അവരുടെ മുൻ ജീവിതത്തിൽ പൂർത്തിയാകാത്ത ബിസിനസ്സുമായി പൊരുത്തപ്പെടുന്ന പ്രേതങ്ങളാണ്; ജീവനക്കാർ, പ്രത്യേകിച്ച്, പതിറ്റാണ്ടുകളോ നൂറ്റാണ്ടുകളോ അവരുടെ പക തീർക്കാത്തതിനാൽ അവിടെയുണ്ട്.
ഇതിനൊരു അപവാദം ഹോട്ടലിന്റെ ജനറൽ മാനേജർ ആണ്, ബില്ലുകൾ അടയ്ക്കുന്നതോ ഇപ്പോഴും ജീവിച്ചിരിക്കുന്ന ബന്ധുക്കളുമായി പ്രേതങ്ങളുടെ അഭ്യർത്ഥനകൾ നിറവേറ്റുന്നതോ പോലുള്ള ചില സന്ദർഭങ്ങളിൽ യഥാർത്ഥ ലോകവുമായി സാധാരണഗതിയിൽ ഇടപഴകേണ്ടതിനാൽ മനുഷ്യ "വഴിപോക്കർ" തുടർച്ചയായി നിറഞ്ഞിരിക്കുന്നു.
സിയോളിലെ മിയോങ്-ഡോങ്ങിൽ സ്ഥിതി ചെയ്യുന്ന ഈ ഹോട്ടലിന്റെ ഉടമ ജാങ് മാൻ-വോൾ ( ലീ ജി-യൂൻ ) ആണ്.
ഒരു സഹസ്രാബ്ദത്തിലേറെയായി ചെയ്ത ഒരു വലിയ പാപം കാരണം, മരിച്ചവർക്ക് ഭക്ഷണം നൽകുന്ന ഹോട്ടൽ അവളുടെ ആത്മാവിനോട് ബന്ധിപ്പിച്ചിരിക്കുന്നു.
ദേവനായ മാഗോയുടെ ( സിയോ യി-സൂക്ക് ) കൃത്രിമത്വത്തിന്റെ ഫലമായി, ജംഗ് മാൻ-വോൾ, ഗു ചാൻ-സങ്ങിന്റെ പിതാവിനെ ( ഓ ജി-ഹോ ) കണ്ടുമുട്ടുകയും ഒരു കരാർ ഉണ്ടാക്കുകയും ചെയ്യുന്നു: അവന്റെ ജീവന് പകരമായി, അവന്റെ മകൻ അവൾക്ക് വേണ്ടി ജോലി ചെയ്യും.
20 വയസ്സ്.
മകനെ രക്ഷിക്കാൻ നിരാശനായ പിതാവ് ഗു ചാൻ-സംഗിനെ ( യോ ജിൻ-ഗൂ ) വിദേശത്തേക്ക് കൊണ്ടുപോകുന്നു.
ആ ചെറുപ്പക്കാരൻ മൃദുവായ ഹൃദയമുള്ള ഒരു ആത്മാർത്ഥതയുള്ള, തലമുതിർന്ന പെർഫെക്ഷനിസ്റ്റായി വളരുന്നു.
തന്റെ പിതാവിന്റെ മരണശേഷം ഒരു മൾട്ടി-നാഷണൽ ഹോട്ടൽ കോർപ്പറേഷനിൽ അസിസ്റ്റന്റ് മാനേജറായി അദ്ദേഹം ദക്ഷിണ കൊറിയയിലേക്ക് മടങ്ങുന്നു, ജാങ് മാൻ-വോളിനെ നേരിടാൻ വേണ്ടി മാത്രമാണ്, അതിനുശേഷം കരാർ നിറവേറ്റുകയും ഹോട്ടൽ ഡെൽ ലൂണയുടെ മാനേജരാകുകയും ചെയ്യുന്നു.
ഗു ചാൻ-സങ്ങിലൂടെ, ഹോട്ടലിന്റെയും അതിന്റെ ഉടമയുടെയും പിന്നിലെ നിഗൂഢതകളും രഹസ്യങ്ങളും വെളിപ്പെടുന്നു.
അഭിനേതാക്കൾ പ്രധാനം ലീ ജി-യൂൻ (ഐ.യു) - ജാങ് മാൻ-വോൾ കിം ഗ്യു-റി - യുവ മാൻ-വോൾ ഹോട്ടൽ ഡെൽ ലൂണയുടെ (മൂൺ ഗസ്റ്റ് ഹൗസ്) മൂഡി ഉടമ.
1,300 വർഷങ്ങൾക്ക് മുമ്പ് അവൾ ചെയ്ത പാപങ്ങൾക്ക് പ്രായശ്ചിത്തം ചെയ്യുന്നതിനായി അവൾ ഈ വിധിക്ക് വിധിക്കപ്പെട്ടു.
മാറിമാറി മാറിനിൽക്കുന്ന, മോശം സ്വഭാവമുള്ളവൾ, ആഡംബര വസ്‌ത്രങ്ങൾ, വിലകൂടിയ ഷാംപെയ്‌ൻ എന്നിവയോടുള്ള അവളുടെ ഇഷ്ടത്തിന് അവൾ അറിയപ്പെടുന്നു.
യോ ജിൻ-ഗൂ - ഗു ചാൻ-സങ് കിം കാങ്-ഹൂൻ - യുവ ചാൻ-സങ് ഹോട്ടൽ ഡെൽ ലൂണയുടെ പുതിയ ജനറൽ മാനേജർ .
ഹാർവാർഡ് എംബിഎ ബിരുദധാരിയായ അദ്ദേഹം കൊറിയയിലെ പ്രമുഖ ഹോട്ടലുകളിലൊന്നിൽ അസിസ്റ്റന്റ് മാനേജരായി നിയമിക്കപ്പെട്ടു.
എന്നിരുന്നാലും, ഇരുപത്തിയൊന്ന് വർഷം മുമ്പ് ജാങ് മാൻ-വോളുമായി അച്ഛൻ ഉണ്ടാക്കിയ ഒരു ഇടപാട് കാരണം, ഹോട്ടൽ ഡെൽ ലൂണയുടെ ജനറൽ മാനേജരാകാൻ ചാൻ-സങ് നിർബന്ധിതനായി.
ധാർഷ്ട്യവും യുക്തിസഹവും അവനെ മാൻ-വോളുമായി വിയോജിക്കുന്നു, പ്രത്യേകിച്ച് അവളുടെ ചെലവുകളും കൊള്ളയടിക്കൽ പ്രവണതകളും തടയുന്നു.
മറ്റു അഭിനേതാക്കൾ ഹോട്ടൽ ഡെൽ ലൂണയിൽ ജങ് ഡോങ്-ഹ്വാൻ - നോ ജൂൻ-സുക്ക് 30 വർഷമായി ഹോട്ടലിന്റെ ജനറൽ മാനേജരും ചാൻ-സങ്ങിന്റെ മുൻഗാമിയും.
അവൻ മാൻ-വോളിനെ സഹോദരിയായും മകളായും സുഹൃത്തായും കണക്കാക്കുന്നു.
ശിൻ ജങ്-ഗ്യൂൻ - കിം സിയോൻ-ബി ഹോട്ടലിലെ ഏറ്റവും ദൈർഘ്യമേറിയ ജീവനക്കാരനും സ്കൈ ബാർ ബാർടെൻഡറും.
മരിക്കുന്നതിനുമുമ്പ് അദ്ദേഹം ജോസോൺ രാജവംശത്തിലെ പണ്ഡിതനായിരുന്നു.
അവലംബം ↑ ↑ ↑ ↑ ↑ ↑ {{ cite web }} :  CS1 maint: archived copy as title ( link )
ഹോട്ടൽ ഹൈറേഞ്ച്
നീലാ പ്രൊഡക്ഷൻസിനു വേണ്ടി പി. സുബ്രഹ്മണ്യം സംവിധാനം ചെയ്തു നിർമിച്ച മലയാളചലച്ചിത്രമാണ് ഹോട്ടൽ ഹൈറേഞ്ച് .
കുമാരസ്വാമി ആൻഡ് കമ്പനി വിതരണം നടത്തിയ ഹൊട്ടൽ ഹൈറേഞ്ച് 1968 ജൂൺ 28-ന് കേരളത്തിൽ പ്രദർശനം തുടങ്ങി.
അഭിനേതാക്കൾ രാമകൃഷ്ണ തിക്കുറിശ്ശി സുകുമാരൻ നായർ എസ്.പി. പിള്ള പറവൂർ ഭരതൻ ആറന്മുള പൊന്നമ്മ ശാരദ ശാന്തി ജ്യോതി കൊട്ടാരക്കര ശ്രീധരൻ നായർ നെല്ലിക്കോട് ഭാസ്കരൻ എം.ആർ. ഭരതൻ പിന്നണിഗായകർ കെ.ജെ. യേശുദാസ് കമുകറ പുരുഷോത്തമൻ പി. സുശീല എൽ.ആർ. ഈശ്വരി ബി. വസന്ത അണിയറപ്രവർത്തകർ നിർമ്മാണം, സംവിധാനം - പി സുബ്രഹ്മണ്യം സംഗീതം - ജി. ദേവരാജൻ ഗാനരചന - വയലാർ രാമവർമ്മ കഥ, തിരക്കഥ, സംഭാഷണം - നാഗവള്ളി ആർ.എസ്. കുറുപ്പ് ചിത്രസംയോജനം - എൻ ഗോപാലകൃഷ്ണൻ കലാസംവിധാനം - പി കെ ആചാരി ഛായാഗ്രഹണം - ഇ എൻ സി നായർ ശബ്ദലേഖനം - കൃഷ്ണ ഇളമൺ നൃത്തസംവിധനം - പാർത്ഥസാരധി വേഷവിധാനം - ഭാസ്കർ വസ്ത്രാലങ്കാരം - കെ. നാരായണൻ ഗാനങ്ങൾ സംഗീതം - ജി. ദേവരാജൻ ഗാനരചന - വയലാർ രാമവർമ്മ ക്ര.
ഗാനം ആലാപനം 1 അജ്ഞാതഗായകാ അരികിൽ വരൂ പി സുശീല 2 കൈ നിറയെ കൈ നിറയെ എസ് ജാനകി 3 സ്നേഹസ്വരൂപിണീ നീയൊരു കെ ജെ യേശുദാസ് 4 ഗംഗാ യമുനാ സംഗമ സമതല ഭൂമി കമുകറ പുരുഷോത്തമൻ 5 പുതിയ രാഗം പുതിയ താളം എൽ ആർ ഈശ്വരി 6 പണ്ടൊരു പ്രേമശില്പി കെ ജെ യേശുദാസ്, ബി വസന്ത അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാ ബേസിൽനിന്ന് ഹോട്ടൽ ഹൈറേഞ്ച്
ഹോണോറിയ അക്കോസ്റ്റ-സിസൺ
ഹോണോറിയ അക്കോസ്റ്റ-സിസൺ (ജീവിതകാലം: 30 ഡിസംബർ 1888-19 ജനുവരി 1970) ഒരു വൈദ്യശാസ്ത്ര ഡോക്ടറായ ആദ്യത്തെ ഫിലിപ്പിനോ വനിതയാണ്.
ഫിലിപ്പീൻസിൽ ജനിച്ച അവർ 1909 -ൽ പെൻസിൽവാനിയയിലെ വിമൻസ് മെഡിക്കൽ കോളേജിൽ നിന്ന് ബിരുദം നേടി.
1910-ൽ മനിലയിലെ ഫിലിപ്പൈൻ ജനറൽ ഹോസ്പിറ്റലിന്റെ മേധാവിയെ അവർ വിവാഹം കഴിക്കുകയും, അവിടെ ആദ്യം പ്രസവചികിത്സയിൽ അസിസ്റ്റൻഢെ എന്ന നിലയിൽ ജോലി നേടുകയും ചെയ്തു.
പിന്നീട് മനിലയിലെ സെന്റ് പോൾസ് ആശുപത്രിയിൽ പ്രസവചികിത്സയിൽ ആദ്യമായി ഒരു അസിസ്റ്റന്റായി പ്രവർത്തിക്കുകയും തുടർന്ന് 1914- ൽ ഫിലിപ്പീൻസ് സർവകലാശാലയിൽ ഫാക്കൽറ്റി അംഗമായി ചേരുകയും ചെയ്തു.
1940 ആയപ്പോഴേക്കും അവർ പ്രസവചികിത്സയുടെയും ഗൈനക്കോളജിയുടെയും പ്രൊഫസറും അവിടെ പ്രസവചികിത്സ വിഭാഗം മേധാവിയുമായിരുന്നു.
ഗർഭാവസ്ഥയിലെ ട്രോഫോബ്ലാസ്റ്റിക് രോഗങ്ങളെക്കുറിച്ചും പ്രീ-എക്ലാമ്പ്സിയയെക്കുറിച്ചുമുള്ള ഗവേഷണത്തിന് അവർ അന്താരാഷ്ട്രതലത്തിൽ അറിയപ്പെടുന്നു.
പുരസ്കാരങ്ങളും ബഹുമതികളും National Historical Institute historical marker installed for Acosta-Sison in Manila.
1955-ൽ രാഷ്ട്രപതി മെഡൽ 1959-ൽ പെൻസിൽവാനിയയിലെ വനിതാ മെഡിക്കൽ കോളേജിൽ നിന്നുള്ള സ്വർണ്ണ മെഡൽ 1959-ൽ ഫിലിപ്പൈൻ വിമൻസ് മെഡിക്കൽ അസോസിയേഷനിൽ നിന്നുള്ള ഏറ്റവും മികച്ച വനിതാ ഫിസിഷ്യൻ.
1978-ൽ ഫിലിപ്പീൻസ് അവളുടെ പേരും മുഖവുമുള്ള  ഒരു സ്മാരക സ്റ്റാമ്പ് പുറത്തിറക്കി.
റഫറൻസുകൾ 1 2 3 4 ↑ ↑ ↑ ↑ ↑
സാൻ ഹോസെ, കോസ്റ്റ റീക ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 ജൂലൈ മുതൽ തുടരുന്നു.
സാൻ ഹോസെ ( സ്പാനിഷ് ഉച്ചാരണം: [saŋ xoˈse] ; ശബ്ദാർത്ഥപ്രകാരത്തിൽ  "സെന്റ് ജോസെഫ്") കോസ്റ്റാ റിക യുടെ തലസ്ഥാനവും  ഏറ്റവും വലിയ നഗരവുമാണ്.